CELEX: 52007PC0260
Language: bg
Date: 2007-05-16
Title: Предложение за регламент на Съвета за изменение на Регламент (ЕО) № 974/98 по отношение на въвеждането на еурото в Малта

КОМИСИЯ НА ЕВРОПЕЙСКИТЕ ОБЩНОСТИ
                                                Брюксел, 16.5.2007
                                                COM(2007) 260 окончателен
                                                2007/0093 (CNB)
                                   Предложение за
                             РЕГЛАМЕНТ НА СЪВЕТА
   за изменение на Регламент (ЕО) № 974/98 по отношение на въвеждането на еурото
                                       в Малта
                              (представена от Комисията)
BG                                                                               BG
 ---pagebreak---                              ОБЯСНИТЕЛЕН МЕМОРАНДУМ
   1.     КОНТЕКСТ НА ПРЕДЛОЖЕНИЕТО
          На 16 май 2007 г., Комисията прие предложение за решение на Съвета в
          съответствие с член 122, параграф 2 от ДЕО, в което посочва, че Малта
          изпълнява необходимите условия за приемането на единната валута и че
          дерогацията за Малта се отменя, считано от 1 януари 2008 г.
          В случай на положително решение, Съветът ще трябва да предприеме
          останалите необходими мерки за въвеждането на еурото в Малта.
          Регламент (ЕО) № 974/98 на Съвета относно въвеждането на еурото1 регулира
          първоначалното въвеждане на еурото в държавите-членки от първата вълна и
          Гърция2. Този регламент бе изменен от Регламент (ЕО) № 2169/2005, като
          подготовка за бъдещите разширявания на еурозоната и от Регламент (ЕО) №
          1647/2006, за да бъде включена Словения, която прие еурото на 1 януари 2007
          г. На 16 май 2007 г., Комисията прие предложение за изменение на Регламент
          (ЕО) № 974/98 с цел да бъде обхванат в неговото приложно поле Кипър, който
          вследствие премахването на дерогацията в негова полза, считано от 1 януари
          20088 г. ще приеме еурото на тази дата.
          За да бъде включена Малта в обхвата на Регламент (ЕО) № 974/98, тя трябва да
          бъде упомената в текста на този регламент. Настоящото предложение съдържа
          необходимите изменения към посочения регламент.
          Малтийският план за преминаване към парична наличност посочва, че т.нар.
          сценарий „голям взрив“ е възможен на практика, т.е. че приемането на еурото
          като валута на Малта и въвеждането на банкнотите и монетите на еурото в тази
          държава-членка следва да стане едновременно.
   2.     ПРАВНИ АСПЕКТИ
   2.1.   Правно основание
          Правното основание за настоящото предложение е член 123, параграф 5 от
          ДЕО, който урежда приемането на останалите необходими мерки за
          въвеждането на еурото в държавата-членка, чиято дерогация е била премахната
          по член 122, параграф 2 от ДЕО.
          Съветът ще вземе решение по предложението на Комисията в единодушие с
          държавите-членки без изключение и с въпросната държава-членка и след
          консултация с ЕЦБ.
   1
        ОВ L 139, 11.5.1998 г., стр. 1. Регламент, последно изменен с Регламент (ЕО) № 1647/2006 на
        Съвета от 7 септември 2006 г. (ОВ L 309, 9.11.2006 г., стр. 2).
   2
        срв. Регламент (ЕО) № 2596/2000 на Съвета от 27 ноември 2000 г. за изменение на Регламент
        (ЕО) № 974/98 на Съвета относно въвеждането на еурото (OВ L 300, 29.11.2000 г., стр. 2).
BG                                                  2                                               BG
 ---pagebreak---    2.2. Субсидиарност и пропорционалност
        Предложението е от изключителната компетенция                              на  Общността.
        Следователно не се прилага принципа на субсидиарност.
        Настоящата инициатива не се разпростира извън необходимото за постигането
        на своята цел и следователно отговаря на принципа на пропорционалност.
   2.3. Избор на правен инструмент
        Регламентът е единственият подходящ правен инструмент за изменение на
        Регламент (ЕО) № 974/98 на Съвета относно въвеждането на еурото.
   3.   ОТРАЖЕНИЕ ВЪРХУ БЮДЖЕТА
        Предложението няма отражение върху бюджета на Общността.
   4.   КОМЕНТАРИ ВЪРХУ ОТДЕЛНИ ЧЛЕНОВЕ
   4.1. Член 1
        В съответствие с член 1, буква а) и член 1а от Регламент (ЕО) № 974/98,
        таблицата в приложението към посочения регламент изброява участващите
        държави-членки и определя датата на приемане на еурото, датата на
        преминаване към парична наличност и периода на поетапно приключване, ако
        има такъв, за всички държави-членки. Съгласно член 1, буква и) от Регламент
        (ЕО) № 974/98, период на поетапно приключване може да се прилага само за
        държави-членки, в които датата на приемане на еурото съвпада с датата на
        преминаването към парична наличност. Такъв не бе случая с единадесетте
        държави-членки, които приеха еурото на 1 януари 1999 г. и за Гърция, която
        прие еурото на 1 януари 2001 г. Словения прие еурото и премина към парична
        наличност на една и съща дата (1 януари 2007 г.), но страната избра да няма
        период на поетапно приключване. Кипърският и малтийският план за
        преминаване към парична наличност посочва една и съща дата като дата за
        приемане на еурото и преминаване към парична наличност (1 януари 2008 г.),
        като и двете държави-членки са избрали да нямат период на поетапно
        приключване.
        Този член добавя Малта и следните свързани с нея данни към таблицата в
        приложението към Регламент (ЕО) № 974/98, в протоколния ред.
              Държава-членка  Дата на приемане Дата на преминаване   Държава-членка с
                                  на еурото        към парична      период на поетапно
                                                    наличност          приключване
             „Малта          1 януари 2008 г.  1 януари 2008 г.    №“
BG                                              3                                                 BG
 ---pagebreak---    4.2. Член 2
        Този член определя датата на влизане в сила на регламента като 1 януари
        2008 г., с което се осигурява, че той ще бъде прилаган в съответствие с графика
        за прилагане на другите актове на Съвета, свързани с приемането на еурото от
        Малта, т.е. датата на премахване на дерогацията и датата на влизане в сила на
        обменния курс на малтийската лира.
BG                                           4                                          BG
 ---pagebreak---                                                       2007/0093 (CNB)
                                           Предложение за
                                     РЕГЛАМЕНТ НА СЪВЕТА
    за изменение на Регламент (ЕО) № 974/98 по отношение на въвеждането на еурото
                                              в Малта
   СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално
   член 123, параграф 5 от него,
   като взе предвид предложението на Комисията3,
   като взеха предвид становището на Европейската централна банка4,
   като има предвид, че:
   (1)    Регламент (ЕО) № 974/98 на Съвета от 3 май 1998 относно въвеждането на
          еурото предвижда въвеждането на еурото на мястото на валутите на държавите-
          членки, които са изпълнили необходимите условия за приемането на единната
          валута към момента на навлизането на Общността в третата фаза на
          икономическия и паричен съюз.
   (2)    Регламент (ЕО) № 2596/2000 на Съвета5 внесе изменение в Регламент (ЕО) №
          974/98, за да отрази замяната на валутата на Гърция с еурото.
   (3)    Регламент (ЕО) № 2169/2005 на Съвета6 внесе изменение в Регламент (ЕО) №
          974/98, за да подготви следващите въвеждания на еурото в държавите-членки,
          които още не са приели еурото като единна валута.
   (4)    Регламент (ЕО) № 1647/2006 на Съвета7 внесе изменение в Регламент (ЕО) №
          974/98, за да отрази замяната на валутата на Словения с еурото.
   (5)    Регламент (ЕО) № ххх/2007 на Съвета8 внесе изменение в Регламент (ЕО) №
          974/98, за да отрази замяната на валутата на Кипър с еурото.
   (6)    Съгласно член 4 от Акта за присъединяване от 2003 г., Малта е държава-членка с
          дерогация по член 122 от Договора.
   3
          OВ L […], […], стр. […].
   4      OВ L […], […], стр. […].
   5      ОВ L 300, 29.11.2000 г., стр. 2.
   6      ОВ L 346, 29.12.2005 г., стр. 1.
   7      ОВ L 309, 09.11.2006 г., стр. 2.
   8      OВ L […], […], стр. […].
BG                                               5                                       BG
 ---pagebreak---    (7)   Съгласно Решение 2007/…/ЕО на Съвета от ... 2007 г. в съответствие с член 122,
         параграф 2 от Договора относно приемането на единната валута от страна на
         Малта на 1 януари 2008 г., Малта изпълнява необходимите условия за
         приемането на единната валута и дерогацията в полза на Малта следва да се
         отмени, считано от 1 януари 2008 г.
   (8)   Въвеждането на еурото в Малта изисква включването ѝ в приложното поле на
         съществуващите разпоредби относно въвеждането на еурото, установени в
         Регламент (ЕО) № 974/98.
   (9)   Малтийският план за преминаване към парична наличност посочва, че
         банкнотите и монетите следва да станат законно разменно средство в тази
         държава-членка в деня на въвеждането на еурото като нейна валута.
         Следователно приемането на еурото и преминаването към парична наличност ще
         се осъществят на 1 януари 2008 г. Не се прилага период на поетапно
         приключване.
   (10)  Поради това, Регламент (ЕО) № 974/98 следва да бъде съответно изменен,
   ПРИЕ НАСТОЯЩИЯ РЕГЛАМЕНТ:
                                          Член 1
   Приложението към Регламент (ЕО) № 974/98 се изменя в съответствие с приложението
   към настоящия регламент.
                                          Член 2
   Настоящият регламент влиза в сила на 1 януари 2008 г.
   Настоящият регламент е задължителен в своята цялост и се прилага пряко във всички
   държави-членки в съответствие с Договора за създаване на Европейската общност.
   Съставено в Брюксел на […] година.
                                          За Съвета:
                                          Председател
BG                                           6                                          BG
 ---pagebreak---                                           Приложение
   В приложението към Регламент (ЕО) № 974/98 се добавя следния ред между редовете
   за Люксембург и Нидерландия.
                                              Дата на преминаване  Държава-членка   с
                             Дата на приемане
              Държава-членка                  към          парична период на поетапно
                             на еурото
                                              наличност            приключване
   -------------------------------------------------------
              „Малта         1 януари 2008 г. 1 януари 2008 г.     №“
BG                                             7                                      BG